Outdoor Arena | LekkeSlaap
Vanaf R634 per nag (vir 2 persone)
Outdoor Arena bied verblyf in bekoorlike houthuisies wat op stelte gebou is en op Roete 62 in Bonnievale in die Wes-Kaap geleë is. Dit is ideaal vir paartjies, gesinne of vriende wat op soek is na gerieflike verblyf en hartlike gasvryheid in 'n rustige area, naby verskeie doendinge.
Verblyf bestaan uit 3 verskillende kamerseksies wat vir selfsorg of net as kamers bespreek kan word.
Die eerste seksie, Fishing Villages, bestaan uit 3 eenhede. Elke eenheid het slaapplek vir 6 gaste. Elke houthuisie het ook 2 slaapkamers met 'n dubbelbed en 2 enkelbeddens asook 2 ekstra enkelbeddens in die leefarea. Daar is ook 2 en suite-badkamers met storte, wasbakke en toilette, en ander bykomende geriewe.
Die tweede seksie, The Lodge, bestaan uit 2 suites en elke suite het slaapplek vir 4 gaste. Elke houthuisie het 2 slaapkamers met 'n dubbelbed of 2 enkelbeddens, 'n en suite-badkamer, en kan vir selfsorg bespreek word. Dié eenhede deel 'n volledig toegeruste kombuis met die Backpackers-seksie.
Outdoor Arena bied 'n restaurant op die perseel met verskeie heerlike maaltye. Daar is 'n a la carte-spyskaart, wegneemetes is beskikbaar en die restaurant het 'n lieflike kaggel. Daar is 'n plonspoel op die perseel en 'n sportkroeg met verskeie drankies en 2 TV's.
Die lodge bied 'n uitstekende venue wat ideaal is vir konferensies, troues, spanbou en ander funksies met plek vir 80 afgevaardigdes. Veilige parkeerplek is beskikbaar. Daar is ook verskeie doendinge op die perseel en in die omgewing, soos voëlkyk, visvang, gholf en begeleide toere na die visbroeiplek.